BILJEŠKE UZ II.IZMJENE I DOPUNE PRORAČUNA ZA 2023.G.

**PRIHODI**

U II. Izmjenama i dopunama Proračuna (u daljnjem tekstu Rebalansa) prihodi i primici ,rashodi i izdaci Općine Sutivan za 2023.g.povećavaju se za 6% u odnosu na aktualni, važeći plan.

Procijenjeni prihodi i primici novog rebalansa iznose 3.000.703,90 Eura.

Na povećanje planiranih prihoda i primitaka najveći utjecaj ima povećanje prihoda poslovanja (porez i prirez na dohodak od nesamostalnog rada) u iznosu od 76.042,73 Eura. Povećanje ovog prihoda uslijedilo je zbog rasta priljeva sredstava po osnovi ovog prihoda u proteklih 7 mjeseci.

Što se tiče planiranih prihoda od kapitalnih i tekućih pomoći iz Državnog, županijskog ,općinskih proračuna ili EU sredstava ona su svedena u okvire koji su naknadno ugovoreni ili se očekuju realizirati do kraja ove godine.(Pomoć Županije (tekuća) za pomorsku liniju povećana je za 38.000,00Eura u skladu s Ugovorom, dok je kapitalna pomoć smanjena za 10.000,00 Eura.

Prihodi od imovine povećani su u ukupnom iznosu od 25.000,00 Eura a odnose se na očekivani povećani prihod od Lučke uprave u iznosu od 20.000,00 Eura (naplata lučke pristojbe) i 5.000,00 Eura prihod od naplate parkinga (uslijed Odluke o povećanju najma).

Povećani prihod od 40.000,00 Eura od upravnih i administrativnih pristojbi odnosi se na povrat sredstava od TZO-a Sutivan.

**RASHODI**

Prijedlogom II. Izmjena i dopuna proračuna za 2023.g.rashodi i izdaci planirani su u iznosu od 3.000.703,90 Eura. i za 6,% su veći od planiranog i Proračuna .Ukupno povećanje rashoda i izdataka ovim izmjenama i dopunama proračuna iznosi 169.742,73 eura.

Na povećanje planiranih rashoda i izdataka najveći utjecaj ima povećanje rashoda za plaće /doprinose zaposlenika što se reguliralo zbog planiranog povećanja osnovica i ostalih prava (općina 14.000,00 Eura, vrtić 51.219,00Eura) Ovakvo znatno povećanje za vrtić dogodilo se zbog povećanja broja zaposlenika u ovom periodu.

Materijalni rashodi povećani su za 4.628,00 Eura.

**Skupina 35**-subvencije- povećan je rashod koji se pokriva iz prihoda pomoći Županije za pomorski promet (katamaran) u iznosu od 35.000,00 Eura.

**Skupina 37-** povećan je rashod za pomoć kod financiranja radnih materijala za učenike u iznosu od 3.000,00 Eura (nedovoljno planiran zbog poskupljenja istih) te je smanjen rashod za stanovanje koji je planiran u većem iznosu nego što je potrebno (-1.754,00Eura).

**Skupina 38**-napravljena je preraspodjela planiranih sredstava za Udruge u kulturi i sportu iz zbirno planiranog iznosa na pojedine udruge.

**Skupina 412-Unaprjeđenje prostora-** rashodi su smanjeni u ukupnom iznosu od 11.699,50 Eura. U ovom razdoblju odustaje se od projektno planske dokumentacije za „Put Istok“ te se smanjuje planirani iznos za projektnu dok „Majakovac“ Projektna dokumentacija za „Park Lučica“ povećan je ovim izmjenama I dopunama .za iznos od 2.500,00 Eura.

**Održavanje građevinskih objekata i komunalne infrastrukture** povećano je u ukupnom iznosu od 76.218,95 a odnosi se na održavanje poljskih puteva i nerazvrstanih cesta .

**Skupina 42-** Izgradnja komunalne infrastrukture - ovim izmjenama i dopunama rashodi su smanjeni u ukupnom iznosu od 37.890,00 Eura

Odustalo se od izgradnje „Zida Jutronić. Smanjen je iznos za 50% za izgradnju“ puta Istok “kao i za ulicu Lučica Za 70%.

Rashodi za nabavu ostale opreme povećani su u iznosu od 12.000,00 Eura (za računalnu opremu i ostalo).

**Prihodi i primici te rashodi i izdaci proračunskog korisnika HNKA. Rendić Ivanović ovim Izmjenama i dopunama Proračuna nisu mijenjani.**